Islamska zajednica izdvojila 150.000 KM za pomoć migrantima i ugroženom stanovništvu Hrvatske

Rijaset Islamske zajednice u Bosni i Hercegovini je danas izdvojio 50.000 KM za zbrinjavanje migranata. Osim toga, osigurat će 100.000 KM za ugroženo stanovništvo Hrvatske nakon razornog zemljotresa.

Kako su saopćili iz Islamske zajednice, zabrinuti situacijom u vezi s migrantskom krizom u Bosni i Hercegovini i stanjem u kojem se migranti nalaze, a u nadi da će makar malo ublažiti njihove patnje, odlučili su da uplate novac za zbrinjavanje migranata.Ukazali su da će ova sredstva će biti realizirana posredstvom Merhameta i Crvenog krsta Bosne i Hercegovine.

Novac za pomoć ugroženom stanovništvu Hrvatske uslijed zemljotresa bit će, kako su naveli, upućen Mešihatu Islamske zajednice u Hrvatskoj.

Poručili su da su ovo su prva interventna sredstva koja su izdvojili ovim povodom, te očekuju da će se na sergiji, koja je planirana za sutra na džuma-namazu, prikupiti značajnija sredstva za pomoć stanovništvu Hrvatske, saopćili su iz Islamske zajednice Bosne i Hercegovine.